CELEX: 62013TN0169
Language: mt
Date: 2013-03-21 00:00:00
Title: Kawża T-169/13: Rikors ippreżentat fil- 21 ta’ Marzu 2013 — Benelli Q.J. vs UASI — Demharter (MOTO B)

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 147/27
            
         Rikors ippreżentat fil-21 ta’ Marzu 2013 — Benelli Q.J. vs UASI — Demharter (MOTO B)
   (Kawża T-169/13)
   2013/C 147/48
   Lingwa tar-rikors: l-Ingliż
   
      Partijiet
   
   
      Rikorrenti: (Benelli Q.J. Srl (Pesaro, l-Italja) (rappreżentant: P. Lukácsi, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Demharter GmbH (Dillingen, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tal-konvenut u tirrinvija l-każ quddiem l-UASI sabiex huwa jeżamina l-każ mill-ġdid u jiddeċiedi mill-ġdid minħabba l-fatt li t-trade marks preċedenti tar-rikorrenti għandhom jitqiesu bħala trade marks preċedenti fis-sens tal-Artikolu 8(1)(b) tar-Regolament tal-Kunsill Nru 207/2009 u għalhekk teżamina fil-mertu l-oppożizzjoni tar-rikorrenti bbażata fuq il-probabbiltà ta’ konfużjoni;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: il-parti l-oħra quddiem il-Bord tal-Appell
   
      Trade mark Komunitarja kkonċernata: it-trade mark figurattiva “MOTO B” li qed titlob il-kuluri iswed, abjad, aħmar, deheb, aħdar, kannella u griż għal prodotti fil-klassijiet 9, 12 u 25 — applikazzjoni għal trade mark Komunitarja Nru 8 780 926
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat: trade marks figurattivi Taljani mhux irreġistrati magħrufin sew “MOTOBI”et al.
   
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(1)(b) tar-Regolament tal-Kunsill Nru 207/2009